  Туспуктэм: Константин Вознесенских Майя Бывальцева Удмуртиын «ДаУР!» квестлэн кыкетӥ люкетэз кутскиз. Шаертодонъя шудонэ пыриськисьёс элькунысь учкымон интыосы вуылэмзы понна бонусъёс но кузьымъёс басьто. Со сярысь улосвыл тӧролэн но кивалтэтлэн пресс-службазы ивортӥз. Вуылоно интыос даур.рф картаын люкамын, али отын 300 пала учкымон интыос, 100-зэ со пӧлысь элькунын улӥсьёсын ӵош куартолэзе ватсазы. Туэ шудонэ пыриськисьёс котькӧня интыосы вуылыны быгато. Соос темаосъя люкемын: инкуазь, ву но ошмесъёс, выжыкыл Удмуртия. Нимысьтыз висъямын шуген вуыны луымон интыос: «Живой ключ» но Ватка шурлэн кутсконэз. Пусйиськыны но баллъёс люканы луэ нимаз но, командаен но. Шудонлэн куронъёсыныз рос-просгес тодматскыны татын луоз.  « Удмуртиын туж трос интыос, кытчы мукет улосвылъёсысь туристъёс шупотыса ветло, но асьмеос, татын улӥсьёс, соос сярысь ум но тодӥське. «ДаУР!» - элькунэз вылыьсь усьтыны мылкыд карисьёс понна. Та ӵектос пыр но ми Удмуртиын пуш туризмез азинтомы » Юлия Бадаш, Удмуртиысь туризмъя агентстволэн кивалтӥсез Тодэ вайытом, квестлэн нырысетӥ люкетэз 2020-тӥ арын ортчиз, соку шудонэ 500 пала команда пыриськиз. Ваньмаз ӵектэм 100 интыосы Кондратьевъёслэн семьязы, Ольга Шафранова, Азат Фаттахов вуылӥзы. Тегъёс: Удмуртия Туризм Удмуртиысьтуризм Ижкар  